|  |  |  |
| --- | --- | --- |
|   | Република СрбијаРепублички завод за статистику | ISSN 0353-9555 |
| **САОПШТЕЊЕ** | **ГР11** |
| број 229 - год. LXIII, 15.08.2013. |  |
| **Статистика грађевинарства** | СРБ229 ГР11 150813 |

**Грађевинска делатност у II кварталу 2013. године**

**- Претходни резултати -**

Према подацима који су прикупљени у II кварталу 2013. године, вредност изведених радова извођача из Републике Србије опала је за 44,0% у односу на II квартал 2012. године, посматрано у текућим ценама, док у сталним ценама тај пад износи 45,7%.

Од укупне вредности изведених радова у II кварталу 2013, вредност радова на територији Републике Србије износи 86,8%, а у иностранству 13,2%.

Посматрано према областима, највећу грађевинску активност забележили су извођачи из Београдске области, чак 53,3% од укупне вредности изведених радова. Следe Јужнобачка област, 8,1%, и Рашка област, 3,7%, док се учешћа осталих области крећу од 0,2% до 3,6%.

Вредност уговорених радова извођача из Републике Србије у II кварталу 2013. године опала је за 11,3% у односу на II квартал 2012.

![](data:application/x-msmetafile;base64...)

 **1. Индекси вредности изведених и уговорених радова**

**извођача из Републике Србије**

|  |  |  |  |  |
| --- | --- | --- | --- | --- |
|  |  II 2013 II 2012 |  II 2013 I 2013 |  II 2013Ø 2012 |  I-II 2013 I-II 2012 |

|  |  |  |  |  |
| --- | --- | --- | --- | --- |
| Вредност изведених радова – укупно | 56,0 | 125,0 | 60,8 | 65,1 |
|   | Зграде | 56,4 | 141,5 | 64,5 | 60,7 |
|   | Остале грађевине | 55,8 | 117,1 | 58,7 | 67,7 |
|  |  |  |  |  |
| Вредност радова изведених у иностранству | 108,3 | 166,1 | 88,0 | 113,1 |
|  |  |  |  |  |
| Вредност уговорених радова  | 88,7 | 225,5 | 92,6 | 85,4 |

Методолошка објашњења

Исказани подаци прикупљају се у оквиру истраживања о тромесечној грађевинској активности. Извештај попуњавају правна и физичка лица, која обављају грађевинске радове. Истраживањем нису обухваћена сва правна и физичка лица већ само она која имају значајну грађевинску активност.

**Вредност изведених радова у извештајном тромесечју** представља вредност радова изведених на грађевини коју је у току тромесечја извештајна јединица реализовала с радницима које је непосредно ангажовала за извођење радова.

Индекси вредности у сталним ценама добијени су дељењем индекса у текућим ценама са одговарајућим индексима цена произвођача елемената и материјала за уграђивање у грађевинарству.

Структура вредности изведених радова дата је по врстама грађевина, према Класификацији врста грађевина.

**Грађевине** су конструкције спојене с тлом (подземна, надземна градња, као и водоградња) ради чије се градње обављају грађевински радови, а направљенe су од грађевинских материјала и готових производа за уградњу. У грађевинске радове не спадају они радови који служе у пољопривредне сврхе (припрема земље, сејање или сађење итд.).

**Зграде** су трајне грађевине са кровом и спољним зидовима, изграђене као самосталне употребне целине које пружају заштиту од временских и других спољних утицаја, а намењене су за становање, обављање неке делатности или за смештај и чување животиња, робе, опреме за различите производне и услужне делатности итд.

Зградама се сматрају и грађевине које имају кров, али немају (све) зидове (нпр. настрешнице), као и грађевине које су претежно или потпуно смештене испод површине земље (нпр. склоништа, подземне гараже, продавнице и други пословни простор у подземним пролазима и сл.).

**Остале грађевине** јесу све грађевине које нису зграде: железнице, путеви, мостови, аутопутеви, аеродромске стазе, базени итд.

**Вредност уговорених радова** подразумева укупну вредност уговора склопљених у извештајном тромесечју (нови уговори).

Детаљнија методолошка објашњења овог истраживања налазе се на сајту Републичког завода за статистику <http://webrzs.stat.gov.rs>.

Републички завод за статистику од 1999. године не располаже појединим подацима за АП Косово и Метохија, тако да они нису садржани у обухвату података за Републику Србију (укупно).

Контакт: milka.djuka@stat.gov.rs тел: 011 2412-922 локал 260

Издаје и штампа: Републички завод за статистику, Београд, Милана Ракића 5
Tелефон: 011 2412-922 (централа) • Tелефакс: 011 2411-260 • www.stat.gov.rs
Одговара: проф. др Драган Вукмировић, директор
Tираж: 20 ● Периодика излажења: тромесечна